Čínsky výrobný gigant Xiaomi vstúpil na trh projektorov minulý rok, keď predstavil Xiaomi Mijia Laser Projector. Začiatkom tohto roka predstavil projektor Mijia Laser Projection TV 4K a predstavil ho s menším projektorom Mijia Youth Edition (model MJJGTYDS02FM).
Jeho rozmery sú 115mm x 150mm x 150mm no napriek tomu je schopný premietať do veľkosti obrazu 200″. Výrobcom odporúčana premietaná veľkosť obrazu je v rozsahu od 60″ do 120″. Projektor obsahuje 0,33″ DMD chip, ako zdroj svetla slúži LED dioda (životnosť 30.000 h) a natívne rozlíšenie chipu je Full HD (1080P). Systém poháňa procesor Amlogic T968-H podporený 2 GB DDR pamäte s úložným priestorom 8GB eMMC. Operačný systém je použitý už tradične MIUI TV s podporou HDR10. Medzi zaujimavosti tohto projektora patria Automatické zaostrenie pri inštalácii, plne utesnený optický system zabraňujúci vniknutiu prachu a tým predženiu životnosti, inteligentné ovládanie ventilátora s tichým chladením, dekódovanie zvuku Dolby, dvojpásmové WiFI 2.4G/5G. Na záver už len treba dodať že jeho cena by sa mala pohybovať okolo 3000 Yuanov a môžeme sa tešiť na jarné akcie kde by sa mohla cena projektora pohybovať pod hranicou 400 eur.